**Ministru kabineta noteikumu projekta “Grozījumi Ministru kabineta 2017. gada 7. februāra noteikumos Nr. 76 "Augļu koku un ogulāju pavairošanas materiāla atbilstības kritēriju un aprites noteikumi"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums unprojekta spēkā stāšanāslaiks (500 zīmes bez atstarpēm) | Noteikumu projekta mērķis ir atbilstoši Eiropas Savienības direktīvās noteiktajam papildināt Ministru kabineta 2017. gada 7. februāra noteikumos Nr. 76 "Augļu koku un ogulāju pavairošanas materiāla atbilstības kritēriju un aprites noteikumi" (turpmāk – noteikumi) ar prasībām par augļu koku un ogulāju pavairojamā materiāla augu veselību, atjaunot kaitīgo organismu sarakstu, precizēt prasības aizsardzībai pret kaitīgajiem organismiem, kā arī audzēšanas vietai un noteikt oficiālo etiķešu un etiķešu krāsu.  |
| **I. Tiesību akta projekta izstrādes nepieciešamība** |
| 1. | Pamatojums | Komisijas Īstenošanas 2019. gada 29. oktobra Direktīva (ES) 2019/1813, ar kuru attiecībā uz marķējuma krāsu sertificētām pavairošanas materiāla un augļaugu kategorijām un piegādātāja dokumenta saturu groza Īstenošanas direktīvu 2014/96/ES par marķēšanas, iepakojumu noslēgšanas un iepakošanas prasībām augļaugu pavairošanas materiālam un augļu ražošanai paredzētiem augļaugiem, kas ietilpst Padomes Direktīvas 2008/90/EK darbības jomā (turpmāk – direktīva 2019/1813).Komisijas Īstenošanas direktīvas (ES) …/…, ar ko groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES attiecībā uz augu kaitīgajiem organismiem sēklās un citā augu pavairošanas materiālā (turpmāk – Īstenošanas direktīva). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2017. gada 7. februāra noteikumi Nr. 76 "Augļu koku un ogulāju pavairošanas materiāla atbilstības kritēriju un aprites noteikumi" (turpmāk – noteikumi Nr.76).Ar 2019. gada 14. decembri tiek piemērota Eiropas Parlamenta un Padomes 2016. gada 26. oktobra Regula (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (turpmāk – Regula 2016/2031).Lai Regulas 2016/2031 noteikumi varētu darboties pilnībā, ir pieņemta Komisijas 2019. gada 28. novembra Īstenošanas Regula (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (turpmāk – Regula 2019/2072).Regulā 2019/2072 noteikti Eiropas Savienības (ES) karantīnas un reglamentētie nekarantīnas organismi, augi, augu produkti un citi objekti, kā arī prasības ES teritorijas aizsardzībai no fitosanitārā riska. Ir izveidots ES reglamentēto nekarantīnas organismu (turpmāk – kaitīgie organismi) saraksts, paredzēti pasākumi, lai novērstu šo kaitīgo organismu klātbūtni pavairojamajā un tirdzniecībai paredzētajā materiālā, kā arī noteikti to pieļaujamie līmeņi attiecīgajos stādīšanai paredzētajos augos. Lai Īstenošanas direktīvā noteiktās jaunās augu veselības prasības attiecinātu uz dažādām pavairošanas materiāla kategorijām, atjauninātu kaitīgo organismu sarakstu un pasākumus saistībā ar kaitīgajiem organismiem, papildinātu ar prasībām attiecībā uz ražošanas vietas daļu, ražošanas vietu vai apgabalu, kā arī lai novērstu visu sarakstā iekļauto kaitīgo organismu klātbūtni attiecīgajos tirdzniecībai paredzētajos augos, ir jāsagatavo Ministru kabineta noteikumu projekts “Grozījumi Ministru kabineta 2017. gada 7. februāra noteikumos Nr. 76 "Augļu koku un ogulāju pavairošanas materiāla atbilstības kritēriju un aprites noteikumi"” (turpmāk – noteikumu projekts). Noteikumu projektā noteiktas veselības prasības mātesaugiem un pavairošanas materiālam audzēšanas vietā, kā arī prasības pavairošanas materiālam, ko paredzēts pārdot. Tirdzniecībai paredzētam pavairošanas materiālam pēc vizuālās apskates ir jābūt brīvam no visiem attiecīgajām ģintīm un sugām raksturīgajiem kaitīgajiem organismiem, kas iekļauti sarakstā. Tā kā šāda materiāla tolerances līmenis ir nulle, ar noteikumu projektu svītrojami līdzšinējie spēkā esošie kaitīgo organismu pieļaujamie līmeņi.Bāzes, sertificētu un standarta kategoriju mātesaugiem un pavairošanas materiālam audzēšanas vietā var būt konkrētu kaitīgo organismu simptomi, ja vien attiecīgajam materiālam ir piemēroti attiecīgi pasākumi – materiāla aizvākšana no cita tās pašas kategorijas materiāla apkārtnes vai izraušana un materiāla iznīcināšana. Pavairošanas materiālam audzēšanas vietā ir noteikti kaitīgo organismu pieļaujamie līmeņi. Noteikumu projekta sarakstā nav ietverts kaitīgais organisms *Erwinia amylavora* (Burrill), jo tas noteikts kā Latvijas aizsargzonas kaitīgais organisms, uz kuru tieši attiecas Regulas 2019/2072 prasības.Noteikumu projektu nepieciešams papildināt ar direktīvas 2019/1813prasībām. Direktīvā 2019/1813 noteikts, ka standarta materiālam jāizmanto dzeltena etiķete, ja to piestiprina pie materiāla, savukārt, ja etiķete netiek piestiprināta pie materiāla, tad var izmantot jebkādas krāsas etiķeti un dot līdzi etiķeti materiālam tirdzniecības brīdī. Normai ir noteikts pārejas periods, kas paredz, ka standarta materiālu, pie kura etiķete ir piestiprināta līdz 2020.gada 1.aprīlim, ar tādas pašas krāsas etiķeti varēs tirgot līdz 2021.gada 30.jūnijam, bet tikai Latvijas teritorijā un tad, ja uz etiķetes ir norāde “Atbilst Direktīvas 2019/1813 3.pantam”.Sākot no 2020.gada 1.aprīļa, pie standarta materiāla varēs piestiprināt tikai dzeltenas krāsas etiķetes, savukārt, ja etiķete pie materiāla netiks piestiprināta, tad tās krāsa nav noteikta. Ir paredzēts pārejas periods jau marķētajam pavairošanas materiālam. Līdz 2021.gada 1.novembrim Latvijas teritorijā varēs tirgot standarta materiālu ar ar augu pasi, kurā ir iekļauta etiķetes informācija, ja tā materiālam ir pievienota līdz 2019.gada 14.decembrim.Pirms Direktīvas 2019/1813 stāšanās spēkā bija iespēja izvēlēties, vai pie pirmsbāzes, bāzes un sertificēta materiāla piestiprināt krāsainu etiķeti, bet standarta materiāla etiķetes krāsa nebija noteikta. Direktīvas 2019/1813 grozījumos noteikts, ka pirmsbāzes materiāla etiķetes krāsai ir jābūt baltai ar violetu diagonāli, bāzes materiālas etiķetes krāsai – baltai un sertificēta materiāla etiķetes krāsai – zilai. Direktīva 2019/1813 paredz iespēju vienkāršot etiķetes saturu, no tās svītrojot informāciju par tirgotā standartamateriāla daudzumu un dalībvalsti, kurā standartamateriāls ražots, ja tā nav dalībvalsts, kurā sagatavota etiķete. Tas ļauj samazināt etiķetes izmēru, jo vairs nav nepieciešams norādīt tik daudz informācijas. Tā kā sabiedrības interesēs ir zināt, no kuras valsts ir nācis stādāmais materiāls un cik liela ir partija, tad prasības par standartamateriāla daudzumu un dalībvalsti, kurā standartamateriāls ražots, noteikumu projektā ir saglabātas.Ministru kabineta noteikumu projekts paredz: 1. ieviest dzeltenas etiķetes standarta materiālam, ja tās pievieno pie materiāla;
2. noteikt dažādu kategoriju pavairojamā materiāla oficiālo etiķešu krāsas;
3. precizēt kaitīgo organismu sarakstu;
4. noteikt prasības pavairojamā materiāla aizsardzībai pret kaitīgajiem organismiem;
5. noteikt prasības audzēšanas vietai vai apgabalam;
6. noteikt prasības pavairojamā materiāla vizuālajai apskatei un paraugu ņemšanai un testēšanai.

Noteikumu projekti minēto problēmu atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz augļu koku un ogulāju pavairojamā materiāla audzētājiem un tirgotājiem, kas reģistrēti Kultūraugu uzraudzības valsts informācijas sistēmas profesionālo operatoru oficiālajā reģistrā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts precīzāk sakārto nozares specifiskos jautājumus, nenozīmīgi ietekmēs uzņēmējdarbības vidi, mazos un vidējos uzņēmumus, mikrouzņēmumus un jaunuzņēmumus.  |
| 3. | Administratīvo izmaksu monetārs novērtējums | Nav atiecināms. |
| 4. | Atbilstības izmaksu monetārs novērtējums | Papildu atbilstības izmaksas būs tiem augļu koku un ogulāju pavairojamā materiāla audzētājiem un tirgotājiem, kas tirgos standarta pavairojamo materiālu ar pievienotu dzeltenu etiķeti pie auga vai etiķeti apvienojumā ar augu pasi, jo tās būs jādrukā pašiem. Ja etiķete tiks dots līdzi pircējam, tad papildu izmaksas nav paredzamas. Gadījumā, ja tirdzniecībā nonāks standarta pavairojamais materiāls ar etiķeti, kas izdota pirms 2020.gada 1. aprīļa, uz tās būs nepieciešama norāde par pārejas periodu (atsauce uz Direktīvas pantu).Patlaban ir aptuveni 200 saimniecību, kas nodarbojas ar augļu koku un ogulāju pavairojamā materiāla audzēšanu un tirdzniecību. Tā kā dzeltenas krāsas etiķetes izmantošana ir izvēles iespēja, tad var pieņemt, ka aptuveni pusei no saimniecībām varētu būt nepieciešamība drukāt etiķetes informāciju uz dzeltena materiāla. Jau esošajos noteikumos ir prasība, ka nepieciešams drukāt etiķetes, bet ar noteikumu projektu tiek mainīta tikai etiķetes krāsa. Balta poliestera 150 mikronu etiķete (20 x 200 mm) vidēji izmaksā 0,021 *euro* ar PVN, tāda paša tipa etiķete dzeltenā krāsā vidēji izmaksā 0,033 *euro* ar PVN. Augļu koku un ogulāju pavairojamā materiāla audzētājiem un tirgotājiem (turpmāk – tirgotājs) izmaksas par 1000 etiķetēm vidēji palielināsies par 12 *euro* (etiķete dzeltenā krāsā: 0,033 \* 1000 gab.; etiķete baltā krāsā: 0,021 \* 1000 gab.). Ja tirgotājs sāks pats drukāt apvienotās augu pases un etiķetes, tam būs jāiegādājas termoprinteris (aptuveni 600 *euro* atkarībā no modeļa – vienreizējs pirkums), termālā lente (*Resin Ribbons*) par aptuveni 10 *euro* un etiķetes dzeltenā krāsā – 33 *euro*/1000 gab. Bruto darba samaksa par vienu stundu – *6,80* euro. Vienas dzeltenas apvienotās etiķetes/augu pases drukāšana izmaksātu – 0,20 *euro*: 0,06 *euro* termoprintera nolietojums + 0,03 *euro* etiķete dzeltenā krāsā + 0,01 *euro* termālā lente + 0,11 *euro* darba samaksa bruto par vienu minūti. Pašlaik vienas baltas etiķetes/augu pases izgatavošana dienestā izmaksā 0,17 *euro.*Lai izpildītu Direktīvas 2019/1813 prasību par norādi uz attiecīgo pantu, uz esošās etiķetes ir nepieciešams izvietot norādi. Tā kā nav noteikts ne norādes lielums, ne arī, kā šī norāde ir jāizvieto uz etiķetes, tad ir iespējami vairāki varianti prasības izpildīšanai. Pirmkārt var izmantot mazu uzlīmi, kurā ir attēlota noteiktā norāde. Šī uzlīme būtu jāpievieno katrai etiķetei. Uzlīmes izmaksas – uzlīmju iepakojums – 8.34 *euro*, kurā ir 100 loksnes ar uzlīmju A4 lapām. Uz vienas lapas ir 56 uzlīmes, vienas uzlīmes izmērs 52.5x21.2 mm. Viena uzlīme izmaksā – 0,001 *euro* (iepakojuma cena 8,34 / daudzums 100 / uzlīmju daudzums uz vienas lapas 56). Vienas lapas apdruka melnbaltā drukā izmaksā – 0,10 eiro. *Word* faila sagatavošana ar nepieciešamo tekstu izmaksā 6,25 eiro. Nepieciešams nodrošināt uzlīmju uzlīmēšanu uz etiķetes. Vienas stundas darbaspēka izmaksas augkopībā pēc centrālās statistikas pārvaldes datubāzes bruto ir 7,44 *euro.* Lai nomarķētu 1000 augļu koku etiķetes paredzamās izmaksas ir : 18 lapu apdruka (18\*0,10 = 1.80 *euro*) + *Word* dokumenta sagatavošana (vienreizēja - 6,25 *euro* ) + 24 stundas darba cilvēkam, lai salīmētu uzlīmes uz etiķetēm pie augiem (24\*7.44 = 178.56 *euro*), kopā 186.61 *euro*. Otrais variants, kad informācija tiek uzrakstīta uz etiķetes ar marķieri, pildspalvu vai citu rakstāmpiederumu, kurš neizplūst līdz pavairojamā materiāla nonākšanai tirdzniecībā. Marķiera izmaksas aptuveni 4 eiro. Nepieciešams darbaspēks, kas veiks etiķešu marķēšanu ar norādi. Tā, kā rakstīšana ir ilgāks process nekā uzlīmes uzlīmēšana, tad nepieciešams divreiz lielāks laiks, kas tiek veltīts marķēšanai. Potenciālas izmaksas (48 stundu darbs (48\*7,44 *euro*/h = 357.12 *euro*) un rakstāmpiederums) ir 361.12 *euro.* |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Īstenošanas 2019. gada 29. oktobra Direktīva (ES) 2019/1813, ar kuru attiecībā uz marķējuma krāsu sertificētām pavairošanas materiāla un augļaugu kategorijām un piegādātāja dokumenta saturu groza Īstenošanas direktīvu 2014/96/ES par marķēšanas, iepakojumu noslēgšanas un iepakošanas prasībām augļaugu pavairošanas materiālam un augļu ražošanai paredzētiem augļaugiem, kas ietilpst Padomes Direktīvas 2008/90/EK darbības jomā (turpmāk – Direktīva 2019/1813).Komisijas Īstenošanas direktīvas (ES) …/…, ar ko groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES attiecībā uz augu kaitīgajiem organismiem sēklās un citā augu pavairošanas materiālā (turpmāk – Direktīva …/…). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2019/1813;Direktīva … / …  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2019/1813 1. pants 1.punkts  | Noteikumu projekta 1.33. un 1.42. apakšpunkts. | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2019/1813 1. pants 2.punkts  | Noteikumu projekta1.34.,1.35., 1.36. un 1.42. apakšpunkts un noteikumu Nr.76 96. un 120.punkts un 8.pielikums | Daļēji pārņemts. | Noteikumu Nr. 76 8.pielikumā ir jānorāda papildu informācija, ko Direktīvas 2019/1813 1. pants 2.punkts ļauj nenorādīt, – daudzums un dalībvalsts, kurā standartamateriāls ražots, ja tā nav dalībvalsts, kurā sagatavota etiķete. Normu paredzēts atstāt, lai aizsargātu patērētāju.  |
| Direktīvas 2019/1813 2. pants 1.punkts  |  | Nav jāpārņem, jo ir noteikta direktīvas spēkā stāšanās kārtība. |  |
| Direktīvas 2019/1813 2. pants 1.punkts  |  | Netiek pārņemts, jo tas adresēts Eiropas Savienības institūcijām. |  |
| Direktīvas 2019/1813 3. pants 1.punkts  | Noteikumu projekta1.37. apakšpunkts. | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2019/1813 3. pants 2.punkts  | Noteikumu projekta1.37. apakšpunkts. | Pilnībā pārņemts. | Neparedz stingrākas prasības, kā noteikts direktīvā. |
| Direktīvas 2019/1813 4. pants |  | Nav jāpārņem, jo ir noteikta direktīvas spēkā stāšanās un piemērošanas kārtība. |  |
| Direktīvas 2019/1813 5. pants |  | Nav jāpārņem, jo norādīti adresāti. |  |
| Direktīvas … / … 1.pants | Tiks pārņemts ar grozījumiem Ministru kabineta 2009. gada 17. februāra noteikumos Nr. 152 "Lopbarības augu sēklaudzēšanas un sēklu tirdzniecības noteikumi". |  |  |
| Direktīvas … / … 2.pants | Tiks pārņemts ar grozījumiem Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi". |  |  |
| Direktīvas … / … 3.pants | Komisijas 2017. gada 16. marta Īstenošanas Lēmums2017/478, ar kuru konkrētas dalībvalstis atbrīvo no pienākuma konkrētām sugām piemērot Padomes Direktīvas 66/401/EEK, 66/402/EEK, 68/193/EEK, 1999/105/EK, 2002/54/EK, 2002/55/EK un 2002/57/EK attiecīgi par lopbarības augu sēklu, graudaugu sēklu, vīnogulāju veģetatīvās pavairošanas materiāla, meža reproduktīvā materiāla, biešu sēklu, dārzeņu sēklu un eļļas augu un šķiedraugu sēklu tirdzniecību un ar kuru atceļ Komisijas Lēmumu 2010/680/ES, atbrīvo Latviju no prasību pārņemšanas vīnogulājiem. |  |  |
| Direktīvas … / … 4.pants | Tiks pārņemts ar grozījumiem Ministru kabineta 2009. gada 20. janvāra noteikumos Nr. 54 "Dekoratīvo augu pavairojamā materiāla atbilstības kritēriji un aprites kārtība". |  |  |
| Direktīvas … / … 5.pants | Tiks pārņemts ar grozījumiem Ministru kabineta 2010.gada 9.februāra noteikumos Nr.124 "Dārzeņu pavairojamā materiāla atbilstības kritēriji un aprites kārtība". |  |  |
| Direktīvas … / … 6.pants | Tiks pārņemts ar grozījumiem Ministru kabineta 2010. gada 29. jūnija noteikumos Nr. 592 "Dārzeņu sēklaudzēšanas un sēklu tirdzniecības noteikumi". |  |  |
| Direktīvas … / … 7.pants | Tiks pārņemts ar grozījumiem Ministru kabineta 2016. gada 5. janvāra noteikumos Nr. 12 "Kartupeļu sēklaudzēšanas un sēklas kartupeļu tirdzniecības noteikumi". |  |  |
| Direktīvas … / … 8.pants | Tiks pārņemts ar grozījumiem Ministru kabineta 2010. gada 13. aprīļa noteikumos Nr. 352 "Eļļas augu un šķiedraugu sēklaudzēšanas un sēklu tirdzniecības noteikumi". |  |  |
| Direktīvas … / … 9.pants | Tiks pārņemts ar grozījumiem Ministru kabineta 2016. gada 5. janvāra noteikumos Nr. 12 "Kartupeļu sēklaudzēšanas un sēklas kartupeļu tirdzniecības noteikumi". |  |  |
| Direktīvas … / … 10.panta pirmā daļa | Noteikumu projekta 1.4., 1.5., 1.6., 1.39., 1.40. un 1.41. apakšpunkts | Pilnībā pārņemts. | Neparedz stingrākas prasības, kā noteikts direktīvā. |
| Direktīvas … / … 10.panta otrā daļa |  | Netiek pārņemts, jo tiek grozīts Komisijas Īstenošanas 2014. gada 15. oktobra Direktīvas 2014/98/ES,ar ko īsteno Padomes Direktīvu 2008/90/EK attiecībā uz konkrētām prasībām, kuras noteiktas tās I pielikumā minētajām augļaugu ģintīm un sugām, konkrētām prasībām, kas jāievēro piegādātājiem, un sīki izstrādātiem noteikumiem par oficiālajām pārbaudēm, (turpmāk – Direktīva 2014/98) 11. panta nosaukums, un tas neuzliek par pienākumu šo 10.panta otro daļu pārņemt noteikumos Nr. 76. |  |
| Direktīvas … / … 10.panta trešā daļa | Noteikumu projekta 1.9., 1.10., 1.11., 1.39., 1.40. un 1.41. apakšpunkts | Pilnībā pārņemts. | Neparedz stingrākas prasības, kā noteikts direktīvā. |
| Direktīvas … / … 10.panta ceturtā daļa |  | Netiek pārņemts, jo tiek grozīts Direktīvas 2014/98 11. panta nosaukums, un tas neuzliek par pienākumu šo 10.panta ceturto daļu pārņemt noteikumos Nr. 76. |  |
| Direktīvas … / … 10.panta piektā daļa | Noteikumu projekta 1.12., 1.13., 1.14., 1.39., 1.40. un 1.41. apakšpunkts | Pilnībā pārņemts. | Neparedz stingrākas prasības, kā noteikts direktīvā. |
| Direktīvas … / … 10.panta sestā daļa |  | Netiek pārņemts, jo tiek grozīts Direktīvas 2014/98 11. panta nosaukums, un tas neuzliek par pienākumu šo 10.panta sesto daļu pārņemt noteikumos Nr. 76 |  |
| Direktīvas … / … 10.panta septītā daļa | Noteikumu Nr. 76 56.3. apakšpunkts | Pilnībā pārņemts. | Neparedz stingrākas prasības, kā noteikts direktīvā. |
| Direktīvas … / … 10.panta astotā daļa | Noteikumu projekta 1.15., 1.18., 1.19., 1.39., 1.40. un 1.41. apakšpunkts un noteikumu Nr.76 85.2. apakšpunkts | Pilnībā pārņemts. | Neparedz stingrākas prasības, kā noteikts direktīvā. |
| Direktīvas … / … 10.panta devītā daļa | Noteikumu projekta 1.41., 1.4., 1.5., 1.6., 1.9., 1.10., 1.11., 1.12., 1.13., 1.14., 1.15., 1.18. un 1.19. apakšpunkts  | Pilnībā pārņemts. | Neparedz stingrākas prasības, kā noteikts direktīvā. |
| Direktīvas … / … 10.pants desmitā daļa | Noteikumu projekta 1.39., 1.40. un 1.41. apakšpunkts | Pilnībā pārņemts. | Neparedz stingrākas prasības, kā noteikts direktīvā. |
| Direktīvas … / … 11.panta 1.punkts |  | Nav jāpārņem, jo ir noteikta direktīvas spēkā stāšanās kārtība. |  |
| Direktīvas … / … 11.panta 2.punkts |  | Netiek pārņemts, jo tas adresēts Eiropas Savienības institūcijām. |  |
| Direktīvas … / … 12.pants |  | Nav jāpārņem, jo ir noteikta direktīvas spēkā stāšanās un piemērošanas kārtība. |  |
| Direktīvas … / … 13.pants |  | Nav jāpārņem, jo norādīti adresāti. |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvas 2019/1813 1. panta 2.punkts tiek pārņemts daļēji. Noteikumu Nr. 76 8.pielikumā ir jānorāda papildinformācija, ko Direktīvas 2019/1813 1. panta 2.punkts ļauj nenorādīt, – daudzums un dalībvalsts, kurā standartamateriāls ražots, ja tā nav dalībvalsts, kurā sagatavota etiķete. Normu paredzēts atstāt, lai aizsargātu patērētāju.Direktīvas … / … 10.panta otrā, ceturtā un sestā daļa netiek pārņemta, jo tiek grozīti direktīvas 2014/98 pantu nosaukumi, kas nav norādīti noteikumos Nr. 76. Grozījumi nosaukumos neuzliek par pienākumu dalībvalstīm pārņemt direktīvu nosaukumus. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. |
| Cita informācija | Nav. |
| 2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |
|  |
| **VI. Sabiedrības līdzdalība un komunikācijas** **aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Informācija par noteikumu projektu tika ievietota Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” (<https://zm.gov.lv/zemkopibas-ministrija/arhivetas-apspriesanas/-grozijumi-ministru-kabineta-2017-gada-7-februara-noteikumos-nr-76-aug?id=877> )no 16. līdz 30. janvārim un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” arī no 16. līdz 30.janvārim.Noteikumu projekts elektroniski tiks nosūtīts saskaņošanai biedrībām “Lauksaimnieku organizāciju sadarbības padome”, “Stādu audzētāju biedrība” un “Zemnieku saeima”. Stādu audzētāju biedrība sniedza komentārus, ieteikumus un iebildumus. |
| 3. | Sabiedrības līdzdalības rezultāti | Saņemti Stādu audzētāju biedrības komentāri un iebildumi. Izvērtējot iebildumus pēc būtības, tie nav ņemti vērā, jo paredz direktīvas nepārņemšanu un Eiropas noteikto prasību neievērošanu.  |
| 4. | Cita informācija | Nav. |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Valsts augu aizsardzības dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Laizāne 67027360

laura.laizane@zm.gov.lv